**Locuitori din 10 oraşe din România vor face echipă în Naţionala de Reciclare şi vor recicla doze şi PET-uri**

Comunicat de presă, 28 septembrie 2020

**Asociaţia Alucro, în parteneriat cu GreenPoint Management, PENNY, Coca-Cola HBC, Bergenbier S.A. şi Can Pack Recycling lansează campania „Naţionala de Reciclare” prin care invită publicul din oraşele Tulcea, Iaşi, Suceava, Bacău, Sibiu, Oradea, Cluj-Napoca, Târgu Mureş, Constanţa, Bucureşti să intre în echipă pentru reciclarea dozelor din aluminiu sau a sticlelor PET pe care le au acasă, în schimbul unor premii care pot fi folosite în beneficiul întregii familii.**

În perioada septembrie – octombrie 2020, Asociaţia Alucro organizaţie care derulează în România programul Every Can Counts, împreună cu GreenPoint Management, PENNY, Coca-Cola HBC, Bergenbier S.A. şi Can Pack Recycling, pornesc la drum prin ţara pentru a-i găsi şi premia pe campionii reciclării dozelor din aluminiu şi sticlelor PET, în cadrul campaniei Naţionala de Reciclare. Campania se desfăşoară cu sprijinul autorităţilor locale, şi îşi propune să contribuie la conştientizarea importanţei colectării şi reciclării dozelor din aluminiu şi a PET-urilor, cât şi să implice oamenii într-un efort comun pentru binele mediului, la nivel de familie, de oraş şi naţional.

**In municipiul Bacau**, caravana campaniei sustinuta de APM Bacau si Primaria municipiului Bacău staţionează **în perioada 07 - 09 octombrie 2020, în parcarea Hotelului Moldova** (Str. Nicolae Balcescu, Nr. 16), locaţie în care locuitorii oraşului sunt aşteptaţi să depună materialele colectate, în schimbul cărora vor beneficia de premii. Bacauanii pot descoperi mai multe despre ediţia din oraşul lor pe pagina de Facebook a organizatorilor: [facebook.com/EveryCanCounts](https://www.facebook.com/events/456462381945652)Romania.

Fiecare înscriere va fi recompensată conform tabelului de marcaj:

* 5 doze din aluminiu goale sau 8 PET-uri = un recipient 4 compartimente
* 6 doze din aluminiu goale sau 9 PET-uri = o doză de bere, diverse sortimente
* 8 doze goale sau 11 PET-uri = o pensulă alimentară din silicon
* 11 doze goale sau 14 PET-uri = un curăţitor ceramic pentru legume
* 13 doze goale sau 17 PET-uri = o cutie de alimente
* 18 doze goale sau 21 PET-uri = o tavă cu bază detaşabilă
* 21 doze goale sau 24 PET-uri = o tigaie dim. 24 cm
* 23 doze goale sau 27 PET-uri = o tavă teflon
* 25 doze goale sau 30 PET-uri = termos în formă de doză
* 28 doze goale sau 33 de PET-uri = o lingură cântar electronic
* 31 doze goale sau 36 de PET-uri = o sticlă cu bluetooth
* 34 doze goale sau 39 de PET-uri = un mixer vertical
* 37 doze goale sau 42 de PET-uri = un storcător de citrice
* 40 doze goale sau 45 de PET-uri = un set de 4 cuţite
* 45 doze goale sau 50 de PET-uri = un mixer de mână

Publicul adult, preocupat nu doar de reciclare, ci şi de sport, va putea să ia parte şi la jocuri interactive la poarta de fotbal instalată în locaţia de desfăşurare. În schimbul unui bilet simbolic de participare de 5 doze goale, fiecare participant va putea executa 5 şuturi la poartă şi va avea şansa să primească pe loc un six pack de bere, dacă înscrie minimum 3 goluri.

*„În contexul actual, când resursele sunt limitate şi depinde exclusiv de fiecare din noi să acţionăm cu responsabilitate, ne-am propus să aducem reciclarea în prim plan într-un mod plăcut, distractiv care să genereze o atitudine proactivă faţă de ambalajele produselor pe care le folosim în mod frecvent. Astfel, ne-am propus ca echipa să se mărească cu fiecare oraş în care ajungem, iar la final, cu sprijinul antrenorilor şi suporterilor locali, ţara să devină Naţionala de Reciclare.”* Declară **Adina Magsi, Director General Asociaţia Alucro**

*„Ca de fiecare dată, suntem încântaţi să fim parte dintr-un proiect ce își are ca scop educația pe colectarea selectivă a deșeurilor, iar acest tip de proiecte, pe care le desfăşurăm alături de partenerii noştri, reprezintă una dintre priorităţile majore pe termen lung. Dorim să atragem publicul către o direcție sustenabilă și să fim parte din schimbarea de mentalitate.*

*Am observat din proiectele desfășurate o creștere a nivelului de proactivitate când vine vorba de colectarea separată a deşeurilor. De la început noi ne-am asumat rolul de a educa din punct de vedere ecologic și de a informa corespunzător participanții la evenimente cu privire la importanța colectării separate a deșeurilor și diminuarea impactului negativ de mediu.”* Declară **Adela Lazăr, Președinte GreenPoint Management**

*“Ne bucurăm să fim partenerii Asociației Alucro pentru o nouă inițiativă menită să crească gradul de conștientizare și încurajare a colectării selective. Este încă un pas important în direcția însușirii unui comportament responsabil față de mediu și față de ceea ce lăsăm după noi, pentru generațiile viitoare, obiectiv pe care Coca-Cola HBC România și l-a asumat de ani buni, prin intermediul programelor educaționale pe care le dezvoltă sau susține alături de parteneri. Credem în filozofia “După noi, strângem tot noi” și facem tot ce ne stă în putință ca acest crez să fie îmbrățisat de cât mai mulți dintre români. Pentru că fiecare ambalaj colectat separat si reciclat ne aduce mai aproape de mediul curat și sănătos în care ne dorim cu toții să trăim”* a declarat **Alice Nichita, Public Affairs and Communication Manager Coca-Cola HBC România.**

**SELECŢIONERI:** Asociaţia Alucro, Every Can Counts România

**ANTRENORI PRINCIPALI:** GreenPoint Management, PENNY, Coca-Cola HBC, Bergenbier S.A. şi Can Pack Recycling

**SUPORTERI LOCALI:** Primăria Municipiului Bacau, Agenţia pentru Protecţia Mediului Bacău

**Despre Asociaţia Alucro - Every Can Counts Romania: Alucro este singura asociaţie non profit din România care desfăşoară proiecte de mediu ce vizează exclusiv colectarea selectivă şi reciclarea dozelor din aluminiu. Cu o bogată experienţă acumulată în cei peste 10 ani de activitate, Asociaţia a implementat în ţara noastră platforma europeană Every Can Counts care se desfăşoară în prezent în 19 ţări. Toate proiectele noastre transpuse în practică au o contribuţie decisivă la îmbunătăţirea obligaţiilor de reciclare la nivel naţional, adresându-ne unor categorii diverse de parteneri precum companii, instituţii de învăţământ, HORECA, dar şi publicului larg. Mai multe detalii pe** [**www.alucro.ro**](http://www.alucro.ro) **şi** [**www.everycancounts.ro**](http://www.everycancounts.ro)

**Facebook:** [**www.facebook.com/everycancountsromania**](http://www.facebook.com/everycancountsromania)

**Instagram:** [**https://www.instagram.com/every\_can\_counts\_romania/**](https://www.instagram.com/every_can_counts_romania/)

**YouTube:** [**https://www.youtube.com/watch?v=hRzEnwcjsXc**](https://www.youtube.com/watch?v=hRzEnwcjsXc)

**Contact presă**: e-mail: office@imagefactory.ro